* **OBUKE ZA MLADE -**

**POZIV ZA UČEŠĆE U PROJEKTU „PODSTICANJE ZAPOŠLJAVANJA MLADIH U DUNAVSKOM REGIONU JUŽNE BAČKE“**

U okviru projekta **„Podsticanje zapošljavanja mladih u dunavskom regionu južne Bačke“** koji Opština Bač sprovodi u okviru programa „Podrška Evropske unije aktivnom uključivanju mladih“ u partnerstvu sa Opštinom Bački Petrovac i Centrom za proaktivno poslovanje BiznisNova iz Novog Sada, realizovaće se **OBUKE ZA MLADE**.

Projekat je započeo sa implementacijom 24. decembra 2018. godine, a **finansiran je iz sredstava EU. Ukupna vrednost projekta je 179.354,05 eur., od čega donacija EU iznosi 161.382,77 eur.**

**Ciljna grupa obuka su mladi, nezaposleni ljudi sa prebivalištem na teritoriji Opštine Bač, koji će kroz projekat steći nova znanja, veštine I iskustva u oblasti preduzetništva, samozapošljavanja, izvora finansiranja preduzetničkih ideja i biznis start-up kroz povezivanje sa drugim učesnicima obuka iz regiona i institucijama od značaja za započinjanje sopstvenog posla.**

Obuke će se održavati u Baču i Bačkom Petrovcu. Planirano je održvanje ukupno 20 dana obuka, i to po 10 dana u svakom mestu. Obuke će voditi stručni predavači, na teme: registracija poslovnih subjekata, preduzetništvo, komunikacione veštine, poslovno planiranje, marketing i prodaja, finansijsko upravljanje i veštine upravljanja poslovanjem i izvori finansiranja.

Po završetku obuke svaki učesnik dobija sertifikat.

(Napomene: za sve učesnike obezbeđen je besplatan prevoz na relaciji Bač – Bački Petrovac -Bač, sav radni materijal i osveženje).

Pozivamo sve zainteresovane da se uključe i postanu deo našeg projekta, budu polaznici obuka, dobiju nova saznanja, steknu dodatne kompetenicije i veštine i umreže se sa svojim kolegama iz drugih opština i regiona.

Više o samom projektu i predviđenim obukama možete dobiti u kancelariji za LER Opštine Bač kod **Jelene Kovačević menadžerke projekta** ili **Nikole Banjca saradnika u kancelariji za LER, kao i kod Ivane Vuletić, koordinatorke Dunavskog resursnog centra za mlade u Baču.**

**Kontakt telefon je 021/770-075 lokal 149.**

Rok za prijavu: 20.12.2019.g.

Projektni tim